Actorul britanic Bernard Hill, cunoscut pentru rolurile din ”Titanic” şi ”Stăpânul inelelor”, a murit, sâmbătă, la vârsta de 79 de ani, transmite BBC.
Agentul său, Lou Coulson, a confirmat pentru BBC News că a murit la primele ore ale dimineţii. O declaraţie din partea familiei sale este aşteptată în curând.
Bernard Hill l-a interpretat pe căpitanul Edward Smith în ”Titanic”, film premiat cu Oscar în 1997. Un alt rol important a fost cel al regelui Théoden în trilogia "Stăpânul inelelor".
Hill a interpretat, de asemenea, personajul Yosser Hughes în serialul dramatic emblematic ”Boys from the Blackstuff”.